
Eleksyong 2007: Bulok sa kaibuturan 


Arroyo ang bulok na sistema ng eleksyon sa Pilipi- 

nas. Labis-labis ang karahasan, pandaraya, panu- 
nuhol, maruruming maniobra at pambabraso sa elek- 
syon nitong Mayo. Isinagawa ito sa pamamagitan ng 
militar, pulis, mga tauhan sa Comelec at burukrasya. 
Lalong tumingkad ang kahungkagan ng sinasabing de- 
mokratikong eleksyon sa ilalim ng kasalukuyang reak- 
syunaryong sistema. 

Pinakamatitingkad ang pandaraya ng kampong Ar- 
royo sa Maguindanao, Sulu at Bohol kung saan nagka- 
roon ng halos 12-0 resulta ang eleksyon sa pagkase- 
nador pabor sa administrasyon. Sinundan pa ito ng 
paglilitawan ng 12-0 pabor sa Team Uni- 
ty sa ilampu pang mga munisipali- 
dad na kontrolado ng mga alipures 
ni Arroyo. 

Palaging ipinagmamalaki ng 
Team Unity ng Malacañang na ang ta 
boto sa Mindanao at Visayas ang mag- | | 
papanalo sa kanila. Buo ang kum- 
pyansa ng mga kasapakat ni Arro- 
yo sapagkat nakapwesto pa rin 
ang mga mandarayang upisyal ng 
Comelec sa Mindanao na sangkot 
sa pandarayang “Hello Garci” ni y 
Arroyo noong 2004. Sa Mindanao ` 
ginagawa ang pinakamalalaki, pina- 
kalaganap at pinakagarapal na pan- 
daraya. BA 

Sa Maguindanao, tulad ng “7 
ibinunyag ng Moro Islamic Li- g 
beration Front, ni walang botohang Ny 
naganap. Sa halip, mga election in- Ñ 

spector na ang pumuno sa mga balota na pinatatakan 
lamang ng thumbmark ng mga bata. Gayundin ang 
nangyari sa Sulu. 

Todo-todo rin ang pandaraya ng administrasyon sa 
ARMM, Lanao del Norte, Lanao del Sur at Zamboanga 
Sibugay. Sa mga lugar na ito, pare-parehong sulat-ka- 
may ng iisa o iilang tao ang nasa mga balota at can- 
vass ng mga boto. 

Sa pamamagitan ng pandaraya sa Mindanao, 

a kakayaning hilahin pababa ang tatlo hanggang 
S apat na kandidato ng Genuine Opposition 
a upang maisingit ang mga kan- 

R didato ng Team Unity. 

W/ mes Maraming pagkaka- 
7 taon ay naiparara- 

“ang resulta ng bilangan sa 

C ` mga presinto bago pa man 

ito maretoke ng mga opereytor ni 
Arroyo. 

Sa Isabela, iniulat ng NDF-Northeast- 

ern Luzon na mismong pinuno ng Comelec na si 

4 Benjamin Abalos ang sinuhulan ng P200 milyon 

upang tiyaking maiuupo si Benjamin Dy bilang 


Binay 


Salaysay ng 
karumaldumal na 

gubernador. Ang pakana na patalsi- 
kin si Grace Padaca bilang guberna- 
dor ay nagmula mismo kay Arroyo. 
Sa kabila ng kalamangan ni Padaca, 
inaantala ng Comelec ang kanyang 
proklamasyon upang mabago pa ang 
resulta ng eleksyon doon. 

Laganap at lantaran din ang 
pandaraya sa mga progresibong 
party-list na Bayan Muna, Gabriela, 
Anakpawis, Kabataan at Suara 
Bangsamoro. May naidokumento na 
silang 156 kaso ng mga pandaraya, 
maruruming maniobra at karahasan 
laban sa kanila sa Pampanga, Bata- 
ngas, Quezon City, Albay, Camari- 
nes Sur at Norte, Maguindanao, La- 
nao del Sur, Sultan Kudarat, Zam- 
boanga Sibugay at marami pang lu- 
gar. Kabilang sa mga maniobrang 
ginawa sa Mindanao ang pagta- 
tanggal sa election returns (ER) ng 
pahina para sa party-list, di pagba- 
sa o pagtatala ng mga boto para sa 
mga progresibong partido at Ge- 
nuine Opposition: pagpapahuli sa 
bilangan ng boto para sa party-list 
at mga senador upang lutuin na la- 
mang pagkatapos: bentahan ng 
mga ER: at di pagbibigay ng kopya 
ng election returns para sa mga 
progresibong party-list at oposi- 
syon at sa halip pagpapasa ng mga 

Ang Ang Bayan ay inilalabas sa wi- 
kang Pilipino, Bisaya, Iloko, Hiligay- 
non, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga ar- 
tikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 

ito sa mga kakampi ng 
Malacanang. 

Ang mga bo- 
tong sistemati- 
kong kinakaltas sa 
mga progresibong 
partido ay idina- 
ragdag naman sa 
mga pasista at mer- 
senaryong grupong 
pakawala ng Malaca- 
hang at AFP, gaya ng 
ANAK, Agap, Aging Pinoy, AKSA, 
Apoy, ANAD, Bantay, Biyaheng Pi- 
noy, Ahon Pinoy, Abono, Kasangga 
at Kakusa. 

Walang dudang may milagrong 
ginagawa sa pangunguna sa talaan 
ng Comelec ng mga bagong gru- 
pong party-list tulad ng Abono at 
Biyaheng Pinoy. Ang Abono na 
nagpapanggap na organisasyon ng 
mga magsasaka ay itinayo ni Spea- 
ker Jose de Venecia at ang Biya- 
heng Pinoy na nagpapanggap na 
organisasyon ng mga drayber ng 
traysikel ay itinayo ng nakatatan- 
dang kapatid ni Comelec Chairman 
Benjamin Abalos. Sa talaan ng 
Namfrel, nangunguna ang Gabriela 
Women's Party at Bayan Muna. 

Patuloy ang pagtaas ng bilang 
ng mga biktima ng pagpaslang at 

iba pang karahasan kaugnay ng 
halalan. Nadagdag sa 157 
nang napatay hanggang Ma- 
yo 14 ang dinukot at pinas- 
lang na dalawang poll 
watcher ng Kabataan Party 
sa Camarines Norte: ang bi- 
naril na isang kasapi ng Ba- 
yan Muna at lider din ng 
isang lokal na kandidato sa 
Iloilo, ang asawa ng isang kandida- 
to sa Abra na pinagbabaril ng poll 
watcher ng kalabang partido, at 
isang guro at isang poll watcher na 
nasawi nang sunugin ng mga ele- 
mento ng (Calabarzon Regional 
Special Action Force ng Philippine 
National Police (PNP) ang isang pa- 
aralan sa Batangas. 

Sa aktwal ay lumobo na nang 
anim na beses ang bilang ng mga 
kandidatong napatay at lumaki na 
nang apat na beses ang bilang ng 
mga armadong sagupaan kaugnay 
ng eleksyon mula 1995 hanggang sa 
kasalukuyan. Mula noong 2001, ang 
halalang 2007 ang isa sa may pina- 
kamalaking kabuuang bilang ng mga 
napapatay. Ibayong malaki pa ang 
bilang ng mga napatay sa halalang 
ito kung isasama pa ang mga pinas- 
lang na mga lider at kasapi ng mga 
progresibong grupong party-list 
ilang buwan bago ang eleksyon. 

Bukod pa rito ang matinding 
militarisasyon, laluna sa mga komu- 
nidad sa kanayunan at kalunsuran 
kung saan malakas ang mga progre- 
sibong partido at oposisyon. Bina- 
bantaan ng militar ang mamamayan 
laban sa pagboto sa mga progresi- 
bong partidong party-list at pilit si- 
lang pinaboboto sa Bantay, ANAD, 
Uni-MAD, AKSA at iba pang parti- 
dong alaga ng Malacafang at AFP. 
Sa maraming lugar, gaya ng La Uni- 
on, hinaharang ang mga poll watch- 
er ng mga progresibong partido at 
kahit nasa loob na ng mga presinto 
ay hinaharas pa ng mga sundalo at 
pulis. Sa ibang lugar, tahasan ang 

pagdedeklara ng failure of elections 
upang makapandaya pa. 

Pilit na pinagtatakpan ng PNP 
at Comelec ang katotohanang ito. 
Ayon sa kanila, “sa kabuua'y mapa- 
yapa” ang nagdaang eleksyon at 
“walang naiulat na mga insidente 
ng pandaraya, maliban sa maliliit na 
kaso.” Para pagtakpan ang ginaga- 
wa ng mga militar at pulis na pag- 
papakasangkapan sa mga pulitiko sa 
pandarahas sa eleksyon, kara-kara- 
kang ibinintang ng hepe ng PNP sa 
Bagong Hukbong Bayan ang panu- 
nunog sa eskwelahan sa Batangas 
na ikinamatay ng dalawa. Kalauna'y 
nabunyag na mga tauhan niya mis- 
mo ang itinuro ng mga saksi. 


WALANG KAPANTAY ang pinakawa- 
lang salapi, maruruming taktika at 
pandarahas ng Malacafang nitong 
nagdaang eleksyon. Sa harap ng 
mahigpit na paglaban ng mga de- 
mokratikong pwersa, progresibong 
partido at oposisyon, ginamit ng 
pangkating Arroyo ang lahat ng ka- 
pangyarihan ng estado para hadla- 
ngan ang mga ito na makapwesto sa 
Kongreso at lokal na pamahalaan. 

Subalit nagkakamali sina Arro- 
yo at mga kasapakat niya sa pag- 
aakalang walang hanggan nilang 
mahahawakan ang poder. Sisingilin 
sila ng mamamayan sa malao't ma- 
dali sa lahat ng mabibigat nilang 
krimen sa bayan. 

Ang labis na pandaraya at pan- 
darahas nitong nagdaang halalan ay 
lalo lamang gumagatong sa nag- 
aalab na galit ng mamamayan. Ang 
lahat ng ito'y nagtutulak sa mama- 
mayan na mas patindihin at palawa- 
kin pa ang kanilang paglaban--sa 
parlamento, sa korte, sa lansangan 
at sa larangan ng armadong rebolu- 
syonaryong pakikibaka. Hindi titigil 
ang mamamayan hangga't hindi na- 
patatalsik ang rehimeng Arroyo at 
napagbabayad ito nang mahal sa la- 
hat ng krimen nito sa bayan. ABI 

a kabila ng todo-todong pandaraya, manipulasyon at pandarahas 
GS: Malacañang at mga instrumento nito, di nagawang burahin 

ang boto ng mamamayan laban sa rehimeng Arroyo. Nakapagka- 
mit ng makabuluhang tagumpay ang mga progresibong partido at opo- 
sisyon sa halalan sa Se- 
nado, sa party-list, sa ilang (fx 
pamahalaang lokal at distri- #XN 
tong kongresyunal. 

Malaking sampal sa 
rehimeng US-Arroyo ang \Ñ 
pangunguna ng mga opo- \ 
sisyunista at mga progre- 
sibong grupong party-list 
sa inisyal na resulta ng 
mga bilangan. Kahit sa mga 
balwarte umano ng mga ali- N 
pures ni Arroyo tulad ng Cebu, 
Iloilo, Negros Occidental at 
Eastern Samar ay bigo silang 
tiyakin ang solidong boto pa- 
ra sa lahat ng kandidato ng Malaca- 
nang. 

Nangunguna sa halalan sa Senado ang @ 
nakararaming kandidato ng Genuine Opposition. Kabilang sa 12 na 
may pinakamataas na boto si dating Ltsg. Antonio Trillanes IV, isa sa 
mga lider ng pag-aalsa sa Dakwood noong 2003 at isa rin sa mga pi- 
nakamariing tumutuligsa kay Gloria Arroyo. Ito'y sa kabila ng kanyang 
pagkakakulong ngayon sa Camp Bonifacio, kakulangan ng pera at ma- 
kinaryang pangampanya. 

Tampok din sa halalan sa Senado ang maliit na botong nakukuha 
ng pangunahing mga tagapagsalita ng rehimeng Arroyo, kabilang si- 
na Mike Defensor at Prospero Pichay. 

Sa halalan para alkalde ng Makati City, bumuhos ang boto para kay 
Jejomar Binay, ang oposisyunistang meyor na makailang ulit na sinu- 
bukang suspindihin ng Malacafiang, gayundin sa katiket niya para sa 
vice mayor, konseho at mga distritong kongresyunal ng Makati. Sa ka- 
bilang banda, mga 10% lamang ng mga boto ang nakuha ni Lito La- 
pid, ang sugo ni Arroyo na pinatakbo niya laban kay Binay. 

Nagwagi naman sa Pasay City ang napatalsik na oposisyunistang 
meyor na si Wenceslao “Peewee” Trinidad matapos gawin ang lahat ng 
Malacafiang para ipakulong siya noong 2006 dahil sa mga gawa-ga- 
wang kaso. 

Sa Maynila, tinalo ni Alfredo Lim si Ali Atienza, anak ng kasaluku- 
yang alkalde ng Maynila na isa sa mga pinakamasusugid na alyado ni 
Arroyo at tagasupil ng mga rali sa Maynila. Nangako si Alfredo Lim na 
ibabasura na niya ang patakaran ng pagbabawal ng rali sa Mendiola. 

Sa unang distrito ng South Cotabato, walang panama ang kasika- 
tan ng boksingero at tuta ng Malacafiang na si Manny Pacquiao kay 
Darlene Antonino-Custodio, isa sa mga oposisyunistang kongresistang 
nanguna sa pagsusulong ng kasong impeachment. 


Sa unang distrito ng Bukidnon, tinalo 
ni Malou Acosta, isang oposisyunista, si 
Virgilio Garcillano, ang opereytor na naki- 
lala ng buong bayan bilang “Garci” nang 
malantad ang pagsasabwatan nila ni Glo- 
ria Arroyo sa pandaraya sa eleksyon. 

Sa Naga City, talo ng oposisyunistang 
si Jesse Robredo ang kandidato ng admi- 
nistrasyon sa pagkaalkalde na si Jojo Vil- 
lafuerte, pamangkin ni Luis Villafuerte na 
presidente ng partido pulitikal ni Arroyo. 
Ito'y sa kabila ng pagtatangka ng Malaca- 
Aang at mga Villafuerte na madiskwalipi- 
ka si Robredo. Inakusahan siyang hindi 
Pilipino dahil ang lolo niya sa tuhod ay 
galing sa China. 

Sa Pampanga, ang prubinsya ni Gloria 
Arroyo, isa sa pinakamatutunog na sam- 
pal sa mukha ng pekeng presidente ang 
pananaig ng baguhang si Fr. Ed Panlilio sa 
kapwa maka-Arroyo na mga kandidatong 
sina Lilia Pineda at Mark Lapid. Si Lilia Pi- 
neda ay asawa ni Bong Pineda, isang ma- 
laking jueteng lord, kababayan at mahig- 
pit na kaalyado ni Arroyo. Si Mark Lapid, 
na malapit din kay Arroyo, ay inaakusa- 
hang nangupit ng hanggang bilyong pi- 
song bayad sa gubyerno ng mga naghaha- 
kot ng graba mula sa mga ilog ng Pampa- 
nga. 
Sa Iloilo, maagang tumanggap ng 
pagkatalo sa halalan pagkagubernador si 
Roberto Armada, kandidato ni Arroyo la- 
ban sa kasalukuyang gubernador na si 
Niel Tupas Sr. Si Tupas ay isang kilalang 
oposisyunista na tinangkang patalsikin 
ng rehimeng Arroyo sa kapitolyo noong 
nakaraang Enero. 

Sa Isabela, tinalo muli ng nakaupong 
gubernador na si Grace Padaca ang war- 
lord at maka-Arroyong si Benjamin Dy. 

Sa kabila rin ng tuluy-tuloy na kampa- 
nya ng pamamaslang, panunupil at pana- 
nakot laban sa mga progresibong partido, 
nangunguna ang Bayan Muna (BM) at Ga- 
briela Women's Party (GWP) sa halalan pa- 
ra sa party-list. Sa talaan ng Namfrel, na- 
sa unang dalawang pwesto ang Bayan Mu- 
na at Gabriela Women's Party. Inaasahan 
ding makakukuha ng sapat na boto ang 
partidong Anakpawis para makaupo ang 
minimum na isang kinatawan sa Kongre- 
so. AB] 

Saksi sa pandaraya 


akoro ni Gloria Arroyo ang kanyang mga hepe sa AFP at 
k PNP sa pagmamayabang sa buong mundo na ang halalan 


noong Mayo 14 ay naging malaya, maayos at demokratiko. 

Napatunayang hungkag ang pagmamayabang na ito sa kon- 
solidadong ulat ng People's International Observers” Mission 
(IOM) na inilahad sa midya noong Mayo 18. Ang IOM ay kinabi- 
langan ng 27 unyonista, estudyante, aktibista, taong-simbahan, 
akademiko, artista at abugado mula sa Australia, Belgium, Cana- 
da, Germany, South Korea, Japan, Myanmar, Norway, Scotland, 
The Netherlands, Switzerland at US na nagmasid, nagtala at 
nag-ulat hinggil sa mga nasaksihan nila sa takbo ng eleksyon sa 
iba't ibang lugar sa Pilipinas. 

Mula Mayo 14 hanggang 16 ay pinuntahan ng IOM ang 
pitong susing rehiyon ng Pilipinas. Malawakan nilang naka- 
panayam ang apektadong mga botante, na nakunan ng 
nakabidyong mga testimonya. Nakakuha sila ng ilandaang litra- 
to mula sa 10 erya tulad ng Tondo, Maynila; Makati City; Que- 
zon sa Southern Tagalog; Sorsogon at Masbate sa Bicol; Nueva 
Ecija at Pampanga sa Central Luzon; Cebu sa Central Visayas; 
Marawi City sa Lanao del Sur; at Compostela Valley sa Southern 
Mindanao. 

Ayon sa IOM, hindi na lamang sa saklaw ng Pilipinas kata- 
ngi-tangi ang antas ng kabulukan ng halalan ng 2007. Kabilang 
na ito sa talaan ng pinakamarurumi at pinakamadudugong 
eleksyon sa buong mundo. Sa gulat at pagkadismaya sa dumi ng 
halalan at tindi ng karahasang kanilang nasaksihan, sinabi ng 
isang dayuhang tagamasid mula sa IOM na mas malala pa ang 
eleksyon sa Pilipinas kaysa sa naranasan niya sa 
Afghanistan kung saan naging pinakamatindi ang 
karahasan sa eleksyon. 

Kahit sa harapan ng mga dayuhang tagamasid 
mula sa IOM, walang pangingiming isinagawa ng È 
mga alipures ni Gloria Arroyo ang pagbili ng KAN NA 
boto, pagmanipula sa resulta ng botohan, pag- œW W 
babanta, pambobomba at iba pang maniobra at N Ali 
karahasan sa pamamagitan ng mga pwersang KAA ZEN 
militar at pulis, mga private army ng mga puli- NAY 
tiko at maging ng mga upisyal ng Comelec. / 
Kahit mga dayuhang tagamasid ay hindi 
nakaligtas sa pananakot ng mga militar nang | 
iharas sila sa Cebu at sa Nueva Ecija. 4 

Ayon sa IOM, “sadya at planado ang kagu- £ 
luhan” sa eleksyon para mahadlangan ag 
ang pagboto ng mga botanteng hin- ::ff 
di kontrolado ng mga maka-Arroyong $ | 
kandidato. Laganap din ang pananakot, JAW 
taliwas sa ipinangangalandakan ng //XN 
Malacafiang na ang mga botanteng & 
Pilipino ay “nagsumite ng kanilang ` 

38 armas ang nasamsam, 31 ang napatay, 37 nasugatan at 6 ang nabihag 


Sunud-sunod na hambalos sa AFP 


pa ng rehimeng US-Arroyo sa Abra at iba pang lugar sa Pilipinas 
mula Mayo 3 hanggang Mayo 16. Sa kabuuan, 31 reaksyunaryong 
tropa ang napatay, 37 ang nasugatan at anim ang nabihag, kabilang ang 
isang tinyente at mga non-commissioned officer. Nadagdagan din ang ar- 
senal ng hukbong bayan ng 38 armas na may iba't ibang kalibre, kabilang 


INET ng sunud-sunod na mga hambalos ang mga bayarang tro- 


ang isang M60 light machine gun. 


Sa Abra. Nalipol ng mga Pulang 
mandirigma sa ilalim ng Agustin 
Begnalen Command (ABC-BHB)- 
Abra ang walong sundalo na baha- 
gi ng 3rd Platoon, “A” Coy ng 41st 
IB sa Barangay Amtuagan, Boliney 
noong Mayo 16. Nagsimula ang 
ambus alas-5:45 ng umaga at tu- 
magal ito nang 45 minuto. 

Pitong sundalo at isang 
elemento ng CAFGU ang na- ' 
patay at pitong iba pa ang nasu- 
gatan. Kabilang sa mga napatay ay 
si 2Lt. Mark Evan Onrubia, kuman- 
der ng 3rd Platoon na bahagi ng 
50-kataong yunit na nagpapatru- 
lya noon sa sentral na baha- r 


“Saksi,” mula pahina 4 

mga balota nang walang pamimilit 

at naaayon sa sariling pagkukusa.” 
Sistematikong nanghimasok ang 

militar sa prosesong elektoral, 

anang IOM, kaya nauk-ok ang 

demokrasya at natakot ang mama- 

gi ng prubinsya. 

Muling sumiklab ang labanan 
makalipas ang halos dalawang oras 
mga dalawang kilometro na ang la- 
yo mula sa unang lugar na pinagla- 
banan. Dito'y nagtamo ng dagdag 
na dalawang patay ang Philippine 
Army at di pa malamang bilang ng 
mga sugatan. 

Sa unang ambus ay nakasam- 

sam ang mga Pulang 
mandirigma 


mayang gamitin ang kanilang kara- 


patang bumoto. Malawakan ang 
presensya ng mga batalyon ng AFP, 
at tuluy-tuloy ang mga kampanyang 
saywar at mga kaso ng harasment 
hanggang sa maganap ang elek- 
syon. Inutusan ang mga botante na 


ng limang M16, dalawang M14, 
isang M230 grenade launcher, 
1,600 bala at walong bandolier. Na- 
kakumpiska rin sila ng limang bak- 
pak mula sa mga pasistang tropa. 

Pagsapit ng hapon ng araw 
ding iyon ay pinalaya ng ABC-BHB 
ang apat na POW na pinangunahan 
ni 2Lt. Jeron Labrador Etrone, ku- 
mander ng ”C” Coy ng 77th IB. Na- 
dakip sila sa isang tsekpoynt no- 
ong Mayo 15 ng umaga. Nakumpis- 
ka sa kanila ang dalawang .45 kal. 
pistola at iba pang kagamitang mi- 
litar. (Para sa karagdagang detalye, 
basahin ang kaugnay na artikulo.) 

Bago ang ambus sa Barangay 
Amtuagan, naglunsad ng opera- 
syong isnayping noong hapon ng 
Mayo 14 ang isa pang yunit ng ABC 

laban sa patrol base ng 41st 

IB sa Barangay Kilong-olao sa 
bayan pa rin ng Boliney. Isang ele- 
mento ng CAFGU ang napatay sa 
operasyong ito. 

Sa Northern Samar. Pauwi na 
sa kanilang himpilan ang mga nag- 
papatrulyang sundalo ng 20th IB 
nang tambangan sila ng BHB sa 
Barangay Magsaysay, Lope de Vega 


Eaa noong Mayo 13 alas-5:45 ng 


umaga. Isa ang napatay at 
dalawa pa ang nasugatan. Ku- 
maripas ng takbo ang iba pang mi- 
litar. Nakasamsam ang mga Pulang 

huwag iboto ang ilang grupong par- 
ty-list na binansagang prente ng 
Bagong Hukbong Bayan, anang 
IOM. “Dahil sa laganap na pan- 
daraya, panloloko at manipulasyon, 
imposibleng magkaroon ng patas at 
malinis na eleksyon,” anito. [AB 

mandirigma ng isang M60 light 
machine gun, isang M14 at mga ba- 
la. 

Sa Mountain Province. Inam- 
bus ng isang yunit ng Leonardo 
Pacsi Command ng BHB-Mountain 
Province ang apat-na-sasakyang 
komboy ng pusakal na 54th IB no- 
ong Mayo 12 sa Barangay Sukit, 
Bontoc. Tatlo ang napatay at 17 
ang nasugatan, kabilang ang ber- 
dugong kumander mismo ng “C” 
Coy ng 54th IB na si 2Lt. Edward 
Sia-ed. 

Isinagawa ang pananambang sa 
Bontoc-Paracelis Road bandang 
alas-11 ng umaga at malayang na- 
kaatras ang mga Pulang mandirig- 
ma bandang alas-12:20 ng hapon 
nang walang kaswalti. Ang 50-ka- 
taong yunit militar ay kagagaling 
sa limang araw na pag-ooperasyon 
sa silangang bahagi ng Mountain 
Province. 

Ang ambus ay aksyong pamaru- 
sa laban sa 54th IB, ayon kay Ka 
Magno Ugyaw, tagapagsalita ng Le- 
onardo Pacsi Command. Ilan sa 
mga matitingkad na krimen ng ber- 
dugong yunit ng militar ang sumu- 
sunod: 

m iligal na paghahalughog sa 

mga kubo at pagnanakaw sa 

mga imbakan ng palay ng mga 
magsasaka sa Saclit, Padanga at 
sa Patang, Tonglayan, Natonin 

noong Nobyembre 18-20, 2006: 

m pagpatay sa estudyanteng si 

Michael Uyad ng Gueday, Besao 

noong Hulyo 2006: 

m pagsunog sa tatlong bahay ng 

maliliit na minero sa Chapek 

Creek, Mainit noong Marso 20- 

23, 2006, at 

m pagpatay sa magsasakang si 

Etfew Chadyaas noong Agosto 5, 

2003 na pinaratangan ng militar 

na isang kumander ng BHB. 

Sa Quezon. Tinambangan ng 
BHB ang nagpapatrulyang platun 


6 


ng 76th IB sa Barangay 
Bantad, Gumaca noong 
umaga ng Mayo 11. 
Isang sundalo ang 
napatay sa laba- 
nang ito. 

Sa Mindoro. 
Limang kasapi ng 
407th Provincial SEEN 
Mobile Group NG 


PAS 


ng Philip- sA 
pine Na- @- 
tional 
Police (PMG-PNP) ang | 
napatay at anim pa gy j 
ang nasugatan sa ambus na inilun- 
sad ng mga Pulang mandirigma ng 
Lucio de Guzman Command noong 
Mayo 10, alas-7 ng umaga sa Sityo 
Tugtugin, Barangay Batasan, San 
Jose, Occidental Mindoro. 

Lulan ng isang dyip na back-to- 
back ang mga tropa ng PMG nang 
masabugan sila ng command-deto- 
nated land mine. Kasunod ng pag- 
sabog ay pinaulanan ng bala ang 
mga kaaway, pati ang mga tropang 
unang bumaba at naglakad. Ilang 
minuto pa ang nakalipas ay nakaa- 
tras na ang mga Pulang gerilya mu- 
la sa lugar na pinangyarihan dahil 
hindi na nakapanlaban ang mga 
pulis. 

Nakasamsam ang BHB ng apat 
na M16, dalawang M14, isang M203 
grenade launcher at maraming bala. 

Sa kanilang pahayag sa midya 
noong Mayo 11, nilinaw ng Lucio 
de Guzman (LDG) na ang isinaga- 
wang ambus ay isang lehitimong 
operasyong militar. Lehitimong 
mga target militar ang mga tropa 
ng PMG na nagsasagawa noon ng 
“clearing operations” para sa mi- 
ting de abanse ni Gov. Josephine 
Ramirez-Sato. Pinabulaanan ng 
LDG ang ibig palitawin ni Sato at 
kasapakat niyang mga upisyal ng 
militar at pulisya na ang pananam- 
bang ay bunsod ng hindi pagbayad 


j 


J 


ng gubernador ng 


su) permit to cam- 
! paign” sa BHB. 
Bago ito, ti- 


nambangan ng 
BHB ang mga 
MA N} armadong badi- 
i | | gard ni Mayor 
nal Alex Aranas ng 
Pola, noong ha- 
pon ng Mayo 4 
/) sa Sityo Proper, 
Pg Barangay Matu- 
la-tula, Pola. 

Iniulat ni Higom Maragang, ta- 
gapagsalita ng LDG, na napatay sa 
labanang ito sina Lt. Policarpio 
Malvar Dimaano ng 68th IB at 
isang pulis. Nasamsam ng mga ge- 
rilyang bayan sa mga pwersang 
panseguridad ng alkalde ang dala- 
wang M16, isang karbin, anim na 
.45 kal. pistola at isang .38 kal. re- 
bolber. 

Nakipagputukan ang mga badi- 
gard ni Aranas ngunit napilitan si- 
lang sumuko nang mapasok ng BHB 
ang bahay na kanilang pinagtagu- 
an. Nabihag si Aranas at kasama 
niyang dalawang pulis ngunit pina- 
laya rin sila pagkatapos ng ilang 
oras. Kinausap ng mga responsab- 
leng kadre ang alkalde at binigyan 
siya ng mariing babala kaugnay sa 
mga kasalanan niya laban sa mama- 
mayan at rebolusyonaryong kilusan. 

Kabilang sa kanyang mga ka- 
salanan ang pagpatay sa mag- 
amang Perlas na taga-Campaminto: 
pambubugbog sa dalawang magsa- 
saka na taga-Calimo, at paggamit 
ng mga armadong badigard na mi- 
litar at pulis sa pangangampanya 
na mahigpit na ipinagbabawal ng 
BHB. Bago pinalaya si Aranas ay 
pinayuhan siyang lisanin ang ba- 
yan ng Pola at tigilan na niya ang 
pakikipagkutsaba kay Col. Mario 
Chan ng 204th Infantry Brigade. 
Sa Negros Occidental. Tinam- 

bangan ng mga Pulang mandi- 
rigma ng Jean Pelle Command 
noong Mayo 10 ng umaga ang 
mga tropa ng 33rd Recon 
Company sa Sityo Malasaging, 
Barangay Pinapugasan, Esca- 
lante City. Apat sa mga sunda- 
long nakapailalim sa Task 
Force North Group ang napa- 
tay. Dumating ang mga pa- 
naklolong pwersa ngunit ang 
mga ito ay tinambangan din. 
Nakasamsam ang BHB ng 
isang M16, isang M14 at ma- 
raming bala. 

Noong Mayo 5 naman, 
ilang kolum ng 303rd Bde na 
sumusuyod sa kanayunan ng 
Moises Padilla ang inambus 
ng mga gerilya ng Leonardo 
Panaligan Command. Pinili ni- 
la ang pinakamahinang kolum 
ng kaaway. Apat na sundalo 
ang napatay at dalawa pa ang 
nasugatan habang walang 
pinsalang natamo ang BHB. 

Bunsod ng matagumpay 
na ambus, nabulabog ang iba 
pang kolum ng Philippine 
Army at nagsitakbuhan ang 
mga ito. Nakaagaw naman 
ang mga Pulang mandirigma 
ng apat na M16 at isang .45 
kal. pistola. 

Bago ito, inambus ng 
isang yunit partisano ng Ro- 
ger Mahinay Command ang 
mga pwersa ng bandidong 
Revolutionary Proletarian 
Army-Alex Boncayao Brigade 
(RPA-ABB) sa Barangay Ping- 
got, Ilog noong Mayo 3. Naka- 
samsam ang BHB ng dalawang 
M16 mula sa mga nagsitakbu- 
hang bandido. Dalawa ang na- 
sugatan sa RPA-ABB. Ang 
RPA-ABB ay aktibong katu- 
wang ng 61st IB sa paghaha- 
sik ng terorismo sa kanayu- 
nan. AB] 

Mga POW, pinalaya ng BHB 


yon ng Ilocos-Cordillera (ICR) at Southern Mindanao (SMR) ang kani- 


Prr ngayong Mayo ng Bagong Hukbong Bayan (BHB) sa mga rehi- 


lang mga nabihag na sundalo. 

Sa ICR, pinalaya nitong Mayo 16 
sa Baoyan, Boliney, Abra sina 2Lt. Je- 
ron Labrador Etrone, kumander ng ”C” 
Coy ng 77th IB ng Philippine Army, 
Sgt. Restino Angoluan Alabon, Sgt. 
Alexander Salvador Paulo at Cpl. Eu- 
genio Soriano, Jr. Nabihag sila noong 
Mayo 15 ng umaga nang dumaan sila 
sa isang tsekpoynt na itinayo ng BHB 
sa pagitan ng Barangay San Ramon, 
Manabo at Barangay Baoyan, Boliney. 

Sa isang pahayag, sinabi yg 
ng Agustin Begnalen Com- 
mand ng BHB-Abra na 
ginawaran ang mga bi- 
hag ng mga karapa- 
ratan at mga pribile- 
hiyong naaayon sa 
kanilang katayuan bi- 
lang mga prisoner of 
war o POW. Isinauli ng 
BHB ang lahat ng ka- 
nilang mga personal 
na kagamitan, pati ang dala- 
wang motorsiklong kanilang sinasak- 
yan noon. Pinakawalan sila nang ma- 
patunayang wala silang mga utang na 
dugo sa mamamayan at mga paglabag 
sa karapatang-tao. Ngunit kinumpis- 
ka ng BHB ang dalawang .45 kal. pis- 
tola ng mga sundalo dahil ito ay mga 
gamit pandigma. 

Saksi ang mga upisyal ng Barangay 
Council ng Baoyan, mga katutubong 
lider at taumbaryo nang lagdaan nina 
Etrone at mga kapwa niya sundalo ang 
isang kasulatang nagsasaad na maayos 
silang tinrato bilang mga POW. Hini- 
mok din sila ng mga kasapi ng huk- 
bong bayan na lisanin na lamang ang 
reaksyunaryong AFP o kaya'y galangin 
ang mga probisyon ng Comprehensive 
Agreement on Respect for Human 
Rights and International Humanitarian 


Law (CARHRIHL). 

Sa SMR, pinalaya rin ng Merar- 
do Arce Command (MAC) noong Ma- 
yo 8 sa Trento, Agusan del Sur si 
S/Sgt. Alberto A. Baludoya. Si Ba- 
ludoya ay nabihag ng BHB sa isang 
tsekpoynt na itinayo ng BHB sa Ba- 
rangay Aragon Road, Cateel, Davao 
Oriental noong Abril 13. 

Napatunayang nagkasala si Ba- 
ludoya sa mga kontra-rebolusyo- 
_ Naryong gawain. Sa lo- 
39 ob ng 17 taon niyang 
sw pagseserbisyo. sa 

ti AFP, aktibo siyang 
lumahok sa mga 
operasyong kombat 
at paniktik at iba 
pang gawaing ma- 
paminsala sa masa 
sa mga bayan ng 
Asuncion at Talai- 
ngod sa Davao del 
Norte, sa Loreto, Agu- 
san del Sur at sa iba't ibang bayan 
ng Davao Oriental. Bilang kuman- 
der ng detatsment ng 72nd IB sa 
Barangay Aliwagwag, Cateel, pina- 
munuan niya ang pagrerekrut ng 
CAFGU, paglulunsad ng mga opera- 
syong SOT at pagtatayo ng mga de- 
tatsment sa mga sibilyang komuni- 
dad, na pawang labag sa pandaig- 
digang makataong batas. 

Pinalaya siya dahil sa mga ba- 
tayang makatao nang mag-apela 
ang kanyang mga magulang. Ini- 
atras ang mga akusasyon laban sa 
kanya, subalit bubuhayin ito kung 
patuloy niyang lalabanan ang rebo- 
lusyonaryong kilusan at mamama- 
yang Pilipino, ayon kay Kasamang 
Rigoberto Sanchez, tagapagsalita 
ng MAC. ABI 


NG 


Pi @ 


Szala PANANALANTA NG PASISTANG ESTADO 
Mga krimen ni Arroyo, 
lalo pang dumarami 


kabila ng lumalawak na internasyunal na kundenasyon. Ayon sa mga 


Pee ang pananalasa ng mga uhaw sa dugong berdugo ni Arroyo sa 


pinakahuling ulat na nakalap ng AB, tatlong myembro ng mga pro- 


gresibong partido ang pinaslang kaugnay ng eleksyon sa Camarines Norte 
at Iloilo. Apat namang mga myembro ng militanteng grupong magsasaka 
ang pinatay sa Agusan del Sur at Negros Occidental. Pinaslang din ng mga 
sundalo at sinalaula ang mga bangkay ng isang mag-ina sa Agusan del Sur. 


Mayo 16. Natagpuang patay si- 
na Jun Bagasbas, 20, at Ronilo Val- 
levare, 16, sa pagitan ng Barangay 
Matague at Cabataguangan sa Ca- 
palonga, Camarines Norte. Sina Ba- 
gasbas at Vallevare, mga organisa- 
dor at poll watcher ng Kabataan 
Party, ay dinukot ng mga pinaghi- 
hinalaang sundalo noong gabi 
ng Mayo 15. 

Mayo 14. Binaril ng mga ele- 
mento ng death squad si Mel- 
bert Camariosa, 32, habang 
papauwi siya mula sa katata- 
pos na canvassing ng mga bo- 
to ng mga kandidato sa Igdampog 
Sur Primary School, Igdampog Sur, 
Tubungan, Iloilo. Tinamaan si Ca- 
mariosa sa dibdib at hindi na naka- 
abot nang buhay sa ospital. Mali- 
ban sa pagiging kasapi ng konseho 
ng barangay, siya ay aktibong ka- 
sapi ng Bayan Muna (BM) at taga- 
pangampanya ng isang kandidato 
sa pagkaalkalde sa Tubungan. 

Mayo 5. Pinatay ng mga ber- 
dugo ni Arroyo si Jorge Dinolan, 
40, myembro ng Nagkahiusang 
Mag-uuma sa Agusan del Sur-KMP 
sa bayan ng Loreto, Agusan del 
Sur. Umalis si Dinolan sa kanilang 
bahay noong Mayo 4 at hindi na 
nakauwi. Kinabukasan, nakita na 
lamang ang kanyang bangkay mala- 
pit sa ilog ng Umayam. Bukod sa 
tama sa ulo, nagtamo rin ang bik- 
tima ng maraming pasa sa kata- 
wan. 

Mayo 5 hanggang sa kasa- 


lukuyan. Tatlong magsasaka ang 
walang awang minasaker ng nag- 
ooperasyong mga elemento ng 
11th IB sa Sityo Malipayon, Ba- 

rangay Si- 
bucauan, 
Isabela, 


Negros Occidental. Ang mga bikti- 
ma ay sina Benjamin Gellonga, 72; 
Richard Sarillo, 28; at Bobby Qui- 
lo, 20. Lahat sila ay mga sibilyan 
na taga-Upper Coyaoyao, Barangay 
Inulingan sa kanugnog na bayan 
ng Moises Padilla at pawang mga 
myembro ng Barangay Inulingan 
Farmers Association (BIFAD), isa 
sa mga alyadong organisasyon ng 
Kilusang Magbubukid ng Pilipinas 
(KMP). Ngunit ipinrisinta sila sa 
midya ni Lt. Col. Jess Mananquil, 
kumander ng 11th IB, bilang mga 
kasapi ng BHB. 

Bunga ng karumal-dumal 
na krimen, halos 1,000 katao 
ang lumikas sa kanilang mga 


tahanan at pansamantalang 

nakatira sa mga paaralan at 
kapilya ng mga bayan ng Moises Pa- 
dilla at Isabela. Dahil sa hirap ng 
kalagayan sa mga sentro ng ebak- 
wasyon ay namatay ang 84 taong 
gulang na si Sotero Aborado. [AB] 


Salaysay ng karumaldumal na pasismo 


NOONG hapon ng Abril 2 ay nagpapahinga sa isang kubo sa Barangay 
Caromata, San Miguel, Surigao del Sur sina Betty Quillano at walong 
iba pang kababaihan at tatlong bata kasama ang anak niyang si Dan- 
Dan, 11. Bigla na lamang silang pinaulanan ng bala ng mga sundalo 
ng 58th IB, Special Civilian Armed Auxiliary (SCAA) at Civilian Armed 
Auxiliary (CAA). Tinamaan sa tiyan si Dan-Dan, na agaran niyang iki- 
namatay. 

Nakatakbo si Betty ngunit nahuli siya ng mga sundalo. Dinala si- 
ya malapit sa bangkay ng kanyang anak, pinagbubugbog at hinampas 
ang ulo hanggang sa mapatay. Pagkatapos nito ay pinagputol-putol 
ang katawan ng mag-ina at muling pinagbabaril. Isinama ang kani- 
lang mga bangkay sa kinatay na baboy at sabay silang sinunog. Ilang 
oras pagkatapos nito ay naghulog ng bomba ang isang Huey helikop- 
ter sa lugar na pinangyarihan. Kaagad na ibinalita ng 402nd Bde na 
napasok ng 48th IB ang isang kampo ng Bagong Hukbong Bayan sa 
Barangay Caromata. 

Dahil sa sunud-sunod na operasyong pagtugis, noong Abril 11 na 
lamang nakita ng mga kamag-anak ang isang sunog na paa ng bata 
at isang bungo ng nakatatanda na posibleng sa mag-inang Betty at 
Dan-Dan. Hindi nila mabigyan ng disenteng libing ang mag-ina dahil 
tuluy-tuloy pa ring binabantayan ang lugar ng mga pwersang parami- 
litar. [AB] 

Aa 


Pagdukot kay Burgos, 
patuloy na kinukundena 


Hi? ni Ambassador Alistair MacDonald, pinu- 
no ng delegasyon ng European Commission, na 
lutasin na sa lalong madaling panahon ang kaso ng 
pagdukot kay Jonas Joseph ”Jayjay” Burgos na 
hanggang ngayon ay di pa inililitaw. Nagpahayag 
ng lubhang pagkabahala si MacDonald sa patuloy na 
pagkawala ni Burgos na kumpirmadong dinukot ng 
militar sa isang restawran sa Quezon City noong 
Abril 28. 

Inianunsyo rin ni MacDonald ang pagbisita ng 
isang tim ng mga eksperto mula sa mga myembrong 
bansa ng EU ngayong Hunyo 4 para tasahin ang 
mga pangangailangan ng gubyerno ng Pilipinas pa- 
ra maihinto at malutas na ang iba't ibang mga pag- 
labag sa karapatang-tao. 

Samantala, sa isang manipesto noong Mayo 11, 
nagpetisyon ang Concerned Citizens of the Philip- 
pines sa European Union at sa United Nations na 
buuin ang UN International Criminal Tribunal na 
sisingil sa gubyernong Arroyo sa pananagutan nito 
sa mga ekstrahudisyal na pamamaslang sa mga 
myembro ng mga militanteng grupo sa Pilipinas at 
iginiit na ihinto na nito ang naturang mga pama- 
maslang. Ang manipesto ay tinanggap ni Gabriel 
Munuera Viñals, pinuno ng Political, Economic and 
Trade and Public Affairs Section ng delegasyon ng 
European Union. 

Noong Mayo 16 ay mahigpit na hiniling ng 
Asian Legal Resource Center (ALRC), Asian Human 
Rights Commission (AHRC) at Karapatan sa United 
Nations Human Rights Council (UNHRC) at iba pang 
grupo na pigilan ang muling pag-upo ng gubyer- 
nong Pilipinas sa naturang konseho. 

Ayon sa ALRC, AHRC at Karapatan, walang anu- 
mang pagbabago sa kalagayan ng karapatang-tao sa 
Pilipinas sa kabila ng pangako ng gubyernong Arro- 
yo noong Mayo 6, 2006 nang maluklok ito bilang 
kasapi ng UNHRC. Sa katunayan, anang ALRC, lalo 
pa ngang lumalala ang kalagayan ng karapatang- 
tao sa Pilipinas dahil umaabot na ngayon sa halos 
900 ang mga biktima ng mga asasinasyong pulitikal 
at 198 na ang sapilitang nawawala mula 2001. 

Ngunit bunga ng matinding pangangampanya 
ng rehimeng Arroyo, iginawad pa rin sa Pilipinas 
ang pwesto bilang myembro ng UNHRC sa susunod 
na tatlong taon. ABI 


ANG BAYAN Mayo 21, 2007 


N BALITA | 


Panununog sa Batangas, 
mariing binatikos ni Ka Roger 


SA pamamagitan ng mensaheng audio, mariing binati- 
kos ni Gregorio “Ka Roger” Rosal, tagapagsalita ng 
Partido Komunista ng Pilipinas, ang panununog ng 
mga pulis sa isang paaralan sa Taysan, Batangas no- 
ong Mayo 15 ng madaling araw. Namatay sa sunog si 
Nellie Banaag, isang guro ng Pinagbayanan Elemen- 
tary School sa Taysan at si Leticia Ramos, isang poll 
watcher. 

Iginiit ni Rosal na bawiin agad ni PNP Dir. Gen. 
Oscar Calderon ang nauna niyang akusasyon na mga 
kasapi ng Bagong Hukbong Bayan ang gumawa ng 
nasabing krimen. Dapat din aniyang humingi ng pau- 
manhin ang pulisya sa mga kaanak ng mga biktima 
at sa mamamayan ng Taysan. 

Ayon pa kay Rosal, hindi magagawa ng BHB ang 
nasabing panununog at ang anumang pananakit sa 
mamamayan. 

Napatunayan sa mga imbestigasyon na ang panu- 
nunog ay kagagawan ng limang elemento ng PNP Re- 
gional Special Operations Group (RSOG) at Special 
Action Force (SAF) ng Batangas, kabilang si Chief 
Insp. Robert Marinda. Ayon sa mga saksi, tatlong araw 
bago nangyari ang panununog ay nakita nila ang mga 
nasabing pulis sa campaign headquarters ni Mayor Her- 
nando Villena na tumatakbong muli sa pagkaalkalde. 


Arroyo, binatikos ng mga partido 
at organisasyong komunista 


PINASALAMATAN ng Partido Komunista ng Pilipinas 
(PKP), Bagong Hukbong Bayan (BHB) at ng buong 
rebolusyonaryong kilusan at mamamayan ang mga 
partido komunista at rebolusyonaryong organisa- 
syon na kumundena sa malawakang paglabag ng re- 
himeng Arroyo sa karapatang-tao ng mamamayang 
Pilipino. Nanawagan din sila sa iba pang partido, 
organisasyon at indibidwal na itakwil ang “gera 
kontra-terorismo” ng rehimen at suportahan ang 
pakikibakang Pilipino para sa pambansang paglaya 
at demokrasya. 

Inihapag ang isang resolusyong naglalaman ng 
panawagang ito sa isang sesyong plenaryo ng Inter- 
national Communist Seminar sa Brussels, Belgium 
noong Mayo 6. Apatnapu't apat nang partido komu- 
nista at rebolusyonaryong organisasyon ang pumir- 
ma sa naturang resolusyon. 


N BALITA | 


Kabilang sa mga pumirma ang 
Workers” Party of Belgium, Partido 
Comunista de Cuba, Partido Comu- 
nista de Venezuela, Movement To- 
wards Socialism of Bolivia, Partido 
Communista do Brazil, Partido 
Communista 8s Marxista-Leninista 
del Ecuador, Workers” World Party 
of the USA, Freedom Road Socia- 
list Organization of the USA, Sy- 
rian Communist Party, Russian 
Communist Workers” Party, Wor- 
kers’ Communist Party of Norway, 
Communist Party of Sweden. 

Nakiisa rin ang All Nation 
Movement for Democracy and 
Progress of Afghanistan, Commu- 
nist Party of Albania, Parti Alege- 
rien pour la Democratie et le 
Socialisme (Algeria), Kommunis- 
tische Initiative Osterreich (Aus- 
tria), Communist Party of Bangla- 
desh (ML), Socialist Party of Bang- 
ladesh, Communist Party of Soviet 
Union, Movimiento Revolucionario 


8 de Octubre (MR8-Brazil), Socia- 
list Workers Party of Croatia, 
Communist Party of Denmark, Da- 
nish Communist Party, Communist 
Workers Party for Peace and 
Socialism (Finland), Communistes, 
PRCF at URCF (lahat sa France), 
Communist Party of Germany, 
Socialist Unity Centre of India, 
Socialist Party of Latvia, Socialist 
Party of Lithuania at Communist 
Party of Lithuania. 

Pumirma sa resolusyon ang 
Partido Democratico Popular Revo- 
lucionario (Mexico), Nepalese Peo- 
ple's Progressive Forum-Belgium, 
United Nepalese Front-Europe, Red 
Workers? Communist Party AKP 
(Norway), Democratic Front for 
the Liberation of Palestine, Move- 
ment of Yugoslav Workers (Ser- 
bia), Communist Party of Slovakia, 
Partido Communista de los Pueb- 
los de España at Union Proletaria 
(parehong sa Spain), The Labour 


Party of Taiwan (prubinsya ng Tai- 
wan, China), Parti Communiste 
Ouvrier Tunisien (Tunisia), Com- 
munist Party of Turkey, Union of 
Communists (Ukraine) at Commu- 
nist Party of Great Britain (ML). 

Ang resolusyong ito ang pina- 
kahuli lamang sa napakarami nang 
mga resolusyon at panawagan ng 
mga organisasyon at indibidwal 
na naggigiit sa rehimeng Arroyo 
na itigil na ang mga pampuliti- 
kang pamamaslang sa bansa. 

Nagpahayag din ng suporta 
ang mga pumirma sa mga pagsisi- 
kap ng mamamayang Pilipino la- 
ban sa rehimeng Arroyo. Nagpu- 
gay sila sa ligal na demokratikong 
kilusan sa kalunsuran at sa BHB 
sa pagdudulot nito ng matitinding 
dagok sa mga reaksyunaryong 
pwersa. Binatikos din nila ang 
pagturing kay Prof. Jose Maria Si- 
son, sa PKP at BHB bilang mga te- 
rorista. 


Sabwatang gubyernong Arroyo at San Miguel Corporation, kinundena 


MARIING kinundena ng Partido 
Komunista ng Pilipinas ang pag- 
papahintulot ng Sandiganbayan 
noong Mayo 11 sa San Miguel 
Corp. (SMC) na ibenta ang P6 bil- 
yong halaga ng mga sapi na nabi- 
li ni Eduardo “Danding” Cojuangco 
Jr. gamit ang pondo na sapilitang 
kinolekta mula sa maliliit na mag- 
sasaka sa mga niyugan noong pa- 
nahon ng diktadurang Marcos (co- 
co levy funds). Ang naturang pon- 
do ay inilagak sa United Coconut 
Planters Bank (UCPB) na pagma- 
may-ari ni Cojuangco. Noong 1975 
ay iligal na ginamit ni Cojuangco 
ang pondong ito para bumili ng 
sapi sa SMC. 

Nag-aagawan ngayon ang San- 
diganbayan at Presidential Com- 
mission on Good Government 
(PCGG) sa pondong dapat ay ma- 

pasakamay ng ilang milyong mali- 
liiit na magniniyog. Nangyari ang 
nasabing bentahan habang naka- 
salang pa sa korte ang usapin ng 
kung sino ang tunay na nagma- 
may-ari ng pondo. Pinalalabas ng 
PCGG na gubyerno ang may-ari ng 
pondo at dapat itong mapunta sa 
reporma sa lupa. Ngunit katulad 
lamang ng Sandiganbayan, hindi 
kinikilala ng PCGG na ang maliliit 
na magniniyog ang tunay na may- 
ari ng naturang pondo at tu- 
matanggi rin itong ibalik sa kani- 
la ang pondo. 

Pinayagan ng First Division 
ng Sandiganbayan na makapag- 
benta si Cojuangco ng 
56,581,813 Class B Shares na na- 
sa pangalan ng 11 korporasyon 
na pagmamay-ari niya para maba- 
yaran ang kanilang mga utang sa 


United Coconut Planters Bank 
(P5.3 bilyon) at Bank of Com- 
merce (P2.6 bilyon). 

Sa desisyon ng Sandiganba- 
yan ay ipinagkanulo na naman ng 
gubyerno ang laban ng maliliit na 
magniniyog para mapasakanila 
ang naturang mga sapi. Noong 
2003, pinawalambisa ng Sandi- 
ganbayan ang order na isekwes- 
ter ang naturang mga sapi at no- 
ong 1998, pinayagan din ng San- 
diganbayan si Cojuangco at ang 
kanyang mga kumpanya na gami- 
tin ang mga sapi para makaboto 
sa eleksyon ng San Miguel para sa 
board of directors. 

Samantala, patuloy ang laban 
ng maliliit na magniniyog para 
mapasakamay nila ang coco levy 
funds na ninakaw sa kanila ni 
Cojuangco. 


ANG BAYAN Mayo 21, 2007 


Mga Iraqi, bumoto 
laban sa okupasyon ng US 


MISMONG ang parlamento ng Iraq 
ay pumirma na ng isang petisyon 
para paalisin ang mga pwersang 
mananakop ng US. Noong Mayo 
11, mayorya ng parlameno ang 
pumabor sa pagpanukala ng reso- 
lusyong para paalisin na ang mga 
tropa ng US. Ang resolusyong ito 
ay malaking sampal sa gubyernong 
Bush. 

Ang pagpirma sa petisyon ng 
mayorya ay pagpapatunay sa ma- 
laon nang sentimyento ng mga 
Iraqi na dapat umalis na sa pina- 
kamaagang panahon ang mga 
Amerikano. Matatandaang noong 
Abril, bilang protesta sa pagpayag 
ng rehimeng al-Maliki sa pagpa- 
patagal pa ng mga pwersang ma- 
nanakop, iniatras ng mga Shiite 
ang anim nilang mga representan- 
te sa kanyang gabinete. 

Lumalakas ang presyur sa loob 
ng US at Iraq para magkaroon na 
ng iskedyul ng pag-alis ang mga 
tropang Amerikano. Ito ay sa git- 
na ng pagdaragdag ng US ng tat- 
long brigada, o 7,000 tropa sa 
Baghdad at mga karatig pook, at 
ang napipintong pagdating ng da- 
lawa pang brigada sa susunod na 
dalawang buwan. 

Subalit ang mga dagdag na 
tropang ito ay hindi nakabawas sa 
araw-araw na karahasan at pam- 
bobomba. Nagpapatuloy ang pag- 
laban ng mga mandirigmang Sun- 
ni at Shiite sa mga tropang suma- 
sakop sa Iraq at lumalawak pa sa 
mga syudad at bayan sa labas ng 
kabisera ng Iraq ang labanan. 
Hindi rin tumitigil ang pagbomba 
sa mga imprastruktura sa produk- 
syon ng langis kaya hindi ganap 
na mapakinabangan ng mga im- 
peryalistang kumpanyang Ameri- 
kano ang mga ito. 


ANG BAYAN Mayo 21, 2007 

Iraq oil bill, tinatanggihan ng mga Iraqi 


MARIING tinanggihan ng mga 
mambabatas at negosyanteng 
Iraqi ang panukalang batas ng US 
na ibukas ang produksyon ng 
langis sa mga dayuhang imperya- 
listang kumpanya. Ipinasa na ng 
mga pribadong kumpanya ng 
langis sa Iraq sa Iraqi National Oil 
Company ang pamamahala sa 
rekonstruksyon ng maraming im- 
prastruktura sa produksyon ng 
langis o oil wells na nawasak du- 
lot ng pananalakay ng US noong 
2003. Ngunit hanggang ngayon, 
karamihan ng mga ito ay hindi pa 
naisasaayos sa kabila ng pagma- 
madali ng US. 

Hindi makausad-usad ang 
rekonstruksyon ng mga nasirang 
oil well dahil batbat ng katiwalian 
at pagwawaldas ang proseso at pa- 
mamahala nito. Dagdag dito, tu- 
luy-tuloy na sinasabotahe ng mga 
mandirigmang Iraqi ang mga pag- 
sisikap ng US at papet na rehimen 
na pakinabangan ang mga ito. 

Ang Iraq ang may ikalawang 
pinakamalaking reserba ng langis 
sa mundo. Bukod rito ay pinaka- 
mataas din ang kalidad ng langis 
nito kumpara sa ibang bansa sa 
Middle East. Kaya takam na takam 
ang mga imperyalistang kumpanya 
ng US na makuha ito. 

Ngunit mula nang sakupin ng 
US ang Iraq noong 2003 ay bilyun- 
bilyong dolyar na ng produktong 
langis ng bansa ang naiulat na 
nawawala. Bago binomba ng US 
ang Iraq, umaabot sa dalawang 
milyong bariles ng krudong langis 
bawat araw ang produksyon nito. 
Ngayon ay tinatayang 100,000 
hanggang 300,000 bariles/araw 
ang nawawala. Kung kukwentahin 
ito sa 550/bariles na presyo sa 
kasalukuyan, umaabot na sa daan- 
daang bilyon ang nalulugi sa mga 
kumpanyang imperyalista. Dagdag 


dito, natuklasan sa isang panana- 
liksik ng US noong Abril ang 
pagkawala ng milyun-milyong ba- 
riles ng langis bunga ng korapsyon 
o ismagling. 

Ayon sa mga mambabatas at 
negosyanteng Iraqi, hindi nila 
ipauubaya sa US at kay Bush ang 
mayamang rekurso ng langis ng 
kanilang bansa, at hindi rin bibi- 
gay ang mga Iraqi sa kagustuhan 
ng mga imperyalistang agawin ang 
yaman ng Iraq. 

Bukod sa nawawalang mga su- 
play ng langis, tinatayang umaa- 
bot sa $18 bilyon ang nawaldas 
sa badyet ng gubyerno ng US para 
sa rekonstruksyon ng Iraq. 
Kalakhan nito ay malalaking kon- 
tratang sinolo ng Halliburton Co., 
Kellogg, Brown and Root (subsid- 
yaryo ng Halliburton) at Bechtel 
Corp., mga kumpanyang Amerika- 
nong kunektado kay US Pres. 
George W. Bush. Nagsilbi ring up- 
isyal ng Halliburton Co. si Vice 
Pres. Richard Cheney. 

Sa kabila nito ay tatlong US 
Army reserve officers at dalawang 
sibilyan pa lamang ang nakaka- 
suhan dahil sa pagbibigay nila ng 
$1 milyong halaga ng salapi, ma- 
gagarang sasakyan, mamahaling 
alahas at iba pa para makakuha 
ng proyektong rekonstruksyon. 
Hanggang ngayon ay iniimbesti- 
gahan pa rin ng Senado at Kon- 
greso ng US ang malalaking kon- 
tratang hindi pa idinedetalye ng 
mga kumpanyang ito. 

Hindi rin lang sa pagwawaldas 
ng pondong rekonstruksyon ng 
Iraq sangkot ang mga ganid na 
kumpanyang ito. Sangkot din ang 
Halliburton at Bechtel sa kati- 
walian sa rekonstruksyon ng mga 
lugar sa US na sinalanta ng Bag- 
yong Katrina at sa mga kontrata sa 
Balkan peninsula. 

Eleksyong 2007: Bulok sa kaibuturan 


Arroyo ang bulok na sistema ng eleksyon sa Pilipi- 

nas. Labis-labis ang karahasan, pandaraya, panu- 
nuhol, maruruming maniobra at pambabraso sa elek- 
syon nitong Mayo. Isinagawa ito sa pamamagitan ng 
militar, pulis, mga tauhan sa Comelec at burukrasya. 
Lalong tumingkad ang kahungkagan ng sinasabing de- 
mokratikong eleksyon sa ilalim ng kasalukuyang reak- 
syunaryong sistema. 

Pinakamatitingkad ang pandaraya ng kampong Ar- 
royo sa Maguindanao, Sulu at Bohol kung saan nagka- 
roon ng halos 12-0 resulta ang eleksyon sa pagkase- 
nador pabor sa administrasyon. Sinundan pa ito ng 
paglilitawan ng 12-0 pabor sa Team Uni- 
ty sa ilampu pang mga munisipali- 
dad na kontrolado ng mga alipures 
ni Arroyo. 

Palaging ipinagmamalaki ng 
Team Unity ng Malacañang na ang ta 
boto sa Mindanao at Visayas ang mag- | | 
papanalo sa kanila. Buo ang kum- 
pyansa ng mga kasapakat ni Arro- 
yo sapagkat nakapwesto pa rin 
ang mga mandarayang upisyal ng 
Comelec sa Mindanao na sangkot 
sa pandarayang “Hello Garci” ni y 
Arroyo noong 2004. Sa Mindanao ` 
ginagawa ang pinakamalalaki, pina- 
kalaganap at pinakagarapal na pan- 
daraya. BA 

Sa Maguindanao, tulad ng “7 
ibinunyag ng Moro Islamic Li- g 
beration Front, ni walang botohang Ny 
naganap. Sa halip, mga election in- Ñ 


[e ulit na pinasahol ng naghaharing pangkating 


Mga tampok 
sa isyung ito... 


Sampal kay Arroyo 


PAHINA 3 


Sunud-sunod 
na hambalos sa AFP 


spector na ang pumuno sa mga balota na pinatatakan 
lamang ng thumbmark ng mga bata. Gayundin ang 
nangyari sa Sulu. 

Todo-todo rin ang pandaraya ng administrasyon sa 
ARMM, Lanao del Norte, Lanao del Sur at Zamboanga 
Sibugay. Sa mga lugar na ito, pare-parehong sulat-ka- 
may ng iisa o iilang tao ang nasa mga balota at can- 
vass ng mga boto. 

Sa pamamagitan ng pandaraya sa Mindanao, 

a kakayaning hilahin pababa ang tatlo hanggang 
S apat na kandidato ng Genuine Opposition 
a upang maisingit ang mga kan- 

R didato ng Team Unity. 

Mismong ang Come- 
lec ay ginamit sa pan- 
ED daraya at manipula- 
Ko syon ng eleksyon. Sa 
i tulak ng Malacafang, 
y į ipinatigil ng Comelec 
ang ginagawang 
pag-uulat ng midya 
sa pagbibilang ng 
boto. Ito ay dahil sa 

l. l c5 maraming pagkaka- 
sA US taon ay naiparara- 

' ting agad sa publiko 

“ang resulta ng bilangan sa 

C ` mga presinto bago pa man 

ito maretoke ng mga opereytor ni 
Arroyo. 

Sa Isabela, iniulat ng NDF-Northeast- 

ern Luzon na mismong pinuno ng Comelec na si 

4 Benjamin Abalos ang sinuhulan ng P200 milyon 

upang tiyaking maiuupo si Benjamin Dy bilang 


Salaysay ng 
karumaldumal na 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas mapus- 
yaw ang masthead o logo ay para sa mga gumagamit ng mimeo machine o naglilimbag 
sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa angba- 
yan@yahoo.com 


